New Dance Group

Ël New Dance Group a l'era 'n coletiv ëd dansa creà dël 1932 a New York da ses dansatris, fije d'imigrà, angagià ant la difèisa dël mond dj'ovrié.
L'idèja a l'era vnuje cand Harry Simms, un giovo militant comunista a l'era stàit massà dai crumir durant un siòpero dij mineur an Kentucky a la fin dël 1931.
Ël but ëd la formassion a l'era 'd buté ansema dansa e lòta ëd class, e sòn a-j possava a fé dë spetàcoj ant ij locaj dij sindacà e ij leu popolar.
A vorìo bat-se contra l'ingiustissia sossial, la segregassion rassial, le disugualianse sossiaj.
Antra ij tema butà an sena a-i ero la guèra, la famin-a, lë sfrutament capitalista, la vita dj'ovrié agrìcoj.
Dël 1937 a l'han produvù ëd danse anspirà ai massament dij mòro.
Durant la sconda guèra mondial a fasìo dë spetàcoj ant le base militar merican-e.

Ës coletiv, che antratant a l'era chërsù 'd nùmer, afilià al partì comunista a l'ha avù dij problema durant la cassa a le masche maccarthysta ant j'agn 1950.
Ël moviment a l'ha durà fin a la fin dj'agn 1950.

Categorìa:Bal
Categorìa:Art a contnù polìtich